บรันเดินบวร์ค-ปรัสเซีย
รัฐนี้ปกครองโดยสาขาของราชวงศ์โฮเอ็นโซลเลิร์นที่ก่อนหน้านั้นปกครองบรันเดินบวร์ค คำว่า "บรันเดินบวร์ค-ปรัสเซีย" เป็นคำที่ใช้เรียกสหราชอาณาจักรนี้มาจนถึงปี ค.ศ. 1701 หลังจากนั้นก็เป็นที่รู้จักกันว่าราชอาณาจักรปรัสเซีย นอกจากนั้นก็ยังหมายถึงรัฐที่นำโดยบรันเดินบวร์คหลังจากปี ค.ศ. 1701 แต่หลังจากนั้นก็รู้จักกันเพียงสั้นๆ ว่า "ปรัสเซีย" หลังจากปี ค.ศ. 1806
ปรัสเซียตะวันออก
หลังพระเจ้าวิลเฮล์มที่ 1 แห่งปรัสเซียสถาปนาจักรวรรดิเยอรมันได้ 7 ปี พระองค์ก็โปรดให้มีการฟื้นฟูมณฑลเทศาภิบาลขึ้นในปี 1878 ปรัสเซียตะวันออกจึงถูกจัดตั้งขึ้น โดยถือเป็นส่วนหนึ่งของราชอาณาจักรปรัสเซียในสมัยจักรวรรดิเยอรมัน และเป็นส่วนหนึ่งของเสรีรัฐปรัสเซียในสมัยสาธารณรัฐไวมาร์และนาซีเยอรมนี ปรัสเซียตะวันออกสิ้นสุดลงเมื่อถูกกองทัพแดงรุกรานในสงครามโลกครั้งที่สอง ประชากรในมณฑณนี้ราว 3 แสนคน (หนึ่งในห้า) เสียชีวิตไปในช่วงเวลาสงครามดังกล่าว